དོན་སྒྱུར་ནི་མི་རིགས་ཤིག་གི་ཐུན་མོང་མ་ཡིན་པའི་རིག་གནས་དང་བསམ་བློའི་འཁྱེར་སོ་སོགས་ལས་བྱུང་བའི་མིང་གི་གྲུབ་ཚུལ་དང་སྦྱོར་ལུགས་རྣམས་སྒྱུར་བྱེད་ཀྱི་སྐད་ལ་མཚོན་དོན་གྱི་སྒོ་ནས་གཙོ་བོ་སྒྱུར་པ་ལ་ཟེར།འདུ་ཤེས་འཛིན་སྟངས་སོགས་ལ་བསྟུན་ཏེ་ཚིགས་བཅད་ལ་སྣོན་འཕྲི་དང་བསྣོར་འཕྲི་སོགས་ཅི་བདེར་བྱས་ཆོགའགྱུར་ཡིག་ནང་དུ་དོན་སྒྱུར་ཐབས་རྩལ་གང་མང་སྤྱད་ཡོད་དེ།དཔེར་ན་མ་ཡིག་ཏུའགྱུར་ཡིག་ཏུ་བུད་མེད་དེས་ཝུ་སུང་སྤོས་ཡོང་བ་མཐོང་འཕྲལ་འཛུམ་མདངས་སྟོན་པ་དང་།ངང་པ་པད་མཚོར་འཇུག་པ་ལྟར་གྱི་དགའ་སྣང་འཆར།ཞེས་བསྒྱུར་ཡོད་ལ།མ་ཡིག་ནང་གིནི་ཕན་ཅིན་ལན་ཝུ་སུང་མཐོང་བ་དང་དགའ་སྤྲོ་དཔག་མེད་སྐྱེས་པའི་རྒྱུ་མཚན་བཏོན་ཡོད་པས་བོད་ཡིག་ཏུ་ངང་པ་པད་མཚོར་འཇུག་པ་ལྟར་ཞེས་པའི་གཏམ་དཔེ་དྲངས་ཏེ་ཚབ་མཚོན་བྱས་པ་ཚིག་སྔ་ཕྱི་ནང་དོན་བསྟུན་ཏེ་ལེགས་པར་བསྒྱུར་ཡོད་པ་སྙམ།དེ་མ་ཡིག་གི་བསྟན་དོན་དང་ཁྱད་ཆོས་སོགས་ཆ་རྒྱུས་གཏིང་ཟབ་པ་ཞིག་ལོན་ནས་ཚིག་སྦྱོར་ལུགས་དང་རྒྱན་སྤེལ་ཚུལ་གྱི་ཐབས་བཅས་ཏེ་ཡང་བསྐྱར་མཚོན་པར་བྱས་ཡོད་པ་སྒྱུར་བཟང་པོར་བརྩིས་ཡོད་དོ།